CELEX: 52008PC0336
Language: ro
Date: 2008-05-28
Title: Propunere de regulament al Consiliului de modificare a Regulamentului (CE) nr. 1234/2007 de instituire a unei organizări comune a pieţelor agricole, în ceea ce priveşte standardele de comercializare a cărnii de pasăre

Anunţ juridic important

|

52008PC0336

Propunere de regulament al Consiliului de modificare a Regulamentului (CE) nr. 1234/2007 de instituire a unei organizări comune a pieţelor agricole, în ceea ce priveşte standardele de comercializare a cărnii de pasăre  /* COM/2008/0336 final - CNS 2008/0108 */  

	[pic] | COMISIA COMUNITĂŢILOR EUROPENE |Bruxelles, 28.5.2008COM(2008) 336 final2008/0108 (CNS)Propunere deREGULAMENT AL CONSILIULUIde modificare a Regulamentului (CE) nr. 1234/2007 de instituire a unei organizări comune a piețelor agricole, în ceea ce privește standardele de comercializare a cărnii de pasăre(prezentată de Comisie)EXPUNERE DE MOTIVERegulamentul (CE) nr. 1234/2007 al Consiliului preia dispozițiile Regulamentului (CEE) nr. 1906/90 privind unele standarde de comercializare a cărnii de pasăre.Comisia intenționează să propună, în temeiul Regulamentului (CE) nr. 853/2004, autorizarea utilizării anumitor substanțe cu scopul de a elimina contaminarea suprafeței carcaselor de pasăre. Definiția actuală a cărnii de pasăre, așa cum este prevăzută de Regulamentul (CE) nr. 1234/2007 al Consiliului în ceea ce privește standardele de comercializare a cărnii de pasăre, nu este compatibilă cu utilizarea unor astfel de substanțe.În definiția actuală a „cărnii de pasăre”, trimiterea exclusivă la tratarea la rece este prea restrictivă în raport cu evoluția tehnologică. Prin urmare, este necesar să se adapteze această definiție.Aplicarea regulamentului care autorizează utilizarea substanțelor decontaminante pentru păsări de curte este condiționată de modificarea regulamentului Consiliului în ceea ce privește standardele de comercializare și, în special, de modificarea definiției „cărnii de pasăre”.În cazul în care propunerea Comisiei de autorizare a utilizării acestor substanțe nu va fi adoptată, Comisia va retrage modificarea definiției prevăzută în prezenta propunere.De altfel, ansamblul dispozițiilor privind standardele de comercializare nu a fost revăzut în profunzime din 1990, în condițiile în care piața cărnii de pasăre, ca și obiceiurile de consum, au evoluat semnificativ.Prin urmare, este indispensabilă revizuirea standardelor de comercializare a cărnii de pasăre, mai ales din punctul de vedere al evoluțiilor tehnologice, precum și extinderea anumitor principii la preparatele și produsele pe bază de carne de pasăre.Ținând seama de faptul că se consumă din ce în ce mai mult carne de pasăre sub formă de preparate și de produse pe bază de carne, este necesar să se extindă domeniul de aplicare al standardelor de comercializare a cărnii de pasăre și asupra preparatelor și produselor pe bază de carne de pasăre, precum și asupra cărnii de pasăre în saramură, care se comercializează într-o măsură din ce în ce mai importantă.Atunci când carnea de pasăre este vândută în stare „proaspătă”, consumatorul se așteaptă ca aceasta să nu fi fost niciodată înainte congelată sau congelată rapid, fapt care reprezintă pentru consumator o garanție de calitate. Prin urmare, principiul actual conform căruia carnea de pasăre vândută în stare „proaspătă” nu poate fi anterior congelată trebuie consolidat și extins la preparatele și produsele pe bază de carne de pasăre.Prezenta propunere nu afectează bugetul comunitar.2008/0108 (CNS)Propunere deREGULAMENT AL CONSILIULUIde modificare a Regulamentului (CE) nr. 1234/2007 de instituire a unei organizări comune a piețelor agricole, în ceea ce privește standardele de comercializare a cărnii de pasăreCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere propunerea Comisiei,având în vedere avizul Parlamentului European,întrucât:1.  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”)[1] stabilește anumite standarde de comercializare a cărnii de pasăre.2.  Articolul 116 din Regulamentul (CE) nr. 1234/2007 prevede că produsele din sectorul pasărilor de curte se comercializează în conformitate cu dispozițiile anexei XIV la respectivul regulament.3.  Ținând seama de faptul că se consumă din ce în ce mai mult carne de pasăre sub formă de preparate și de produse pe bază de carne, este necesar să se extindă domeniul de aplicare al standardelor de comercializare a cărnii de pasăre și asupra preparatelor și produselor pe bază de carne de pasăre.4.  În mod similar, carnea de pasăre în saramură inclusă la codul NC 02109939 trebuie să fie inclusă în domeniul de aplicare al standardelor de comercializare.5.  În definiția „cărnii de pasăre”, trimiterea exclusivă la tratarea la rece este prea restrictivă în raport cu evoluția tehnologică. Prin urmare, este necesar să se adapteze această definiție.6.  În temeiul legislației comunitare privind etichetarea produselor alimentare, etichetarea și modalitățile în care se realizează nu trebuie să fie de natură a induce în eroare cumpărătorul, mai ales în ceea ce privește caracteristicile produsului alimentar și mai ales în privința naturii, identității, calităților, compoziției, cantității, termenului de garanție, originii sau provenienței, modului de fabricare sau de obținere a acestuia.7.  Pentru consumator, starea în care este vândută carnea de pasăre este în mod special importantă, mai ales când este vorba de starea proaspătă. Prin urmare, atunci când carnea de pasăre este vândută în stare „proaspătă”, consumatorul se așteaptă ca aceasta să nu fi fost niciodată înainte congelată sau congelată rapid, fapt care reprezintă pentru consumator o garanție de calitate.8.  În consecință, este necesar să se formuleze mai explicit principiul conform căruia carnea proaspătă de pasăre, inclusiv preparatele pe bază de carne proaspătă de pasăre, nu pot fi congelate înainte de a fi comercializate în stare de carne proaspătă. În acest scop, este necesar să se reamintească faptul că printre obiectivele standardelor de comercializare figurează ameliorarea, în interesul consumatorului, a calității cărnii de pasăre și a informațiilor referitoare la aceasta, ceea ce justifică definirea noțiunii de „proaspăt” într-un mod mai strict în standardele de comercializare decât în legislația referitoare la siguranța alimentară.9.  Carnea de pasăre care a fost congelată sau congelată rapid trebuie vândută în aceeași stare sau utilizată în preparatele comercializate în stare congelată sau în stare congelată rapid sau în produsele pe bază de carne.10.  Având în vedere că subdiviziunile A 1 și A 2 ale clasei A, prevăzute de Regulamentul (CE) nr. 1234/2007, nu sunt nici utile, nici folosite în practică, este necesar, în scopul simplificării, să se elimine această subdivizare.11.  Prin urmare, Regulamentul (CE) nr. 1234/2007 trebuie modificat în consecință,ADOPTĂ PREZENTUL REGULAMENT:Articolul 1Anexa XIV la Regulamentul (CE) nr. 1234/2007 se modifică în conformitate cu anexa la prezentul regulament.Articolul 2Prezentul regulament intră în vigoare în a șaptea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinteleANEXĂPartea B din anexa XIV la Regulamentul (CE) nr. 1234/2007 se modifică după cum urmează:1) La partea I, punctul 1 se înlocuiește cu următorul text:„1. Fără a aduce atingere dispozițiilor părții C din prezenta anexă cu privire la producția și comercializarea ouălor pentru incubație și a puilor de fermă, prezentele dispoziții se aplică în cazul comercializării în cadrul Comunității, în cadrul unei activități profesionale sau comerciale, a anumitor tipuri și prezentări de carne de pasăre, precum și a preparatelor și a produselor pe bază de carne de pasăre sau de organe interne comestibile de pasăre din speciile următoare, astfel cum se prevede în anexa I partea XX:-  Gallus domesticus;-  rațe;-  gâște;-  curcani;-  bibilici.Prezentele dispoziții se aplică și cărnii de pasăre în saramură inclusă la codul NC 02109939, astfel cum se prevede în anexa I, partea XXI.”2) Partea II se înlocuiește cu următorul text:„II. DefinițiiFără a aduce atingere definițiilor suplimentare care urmează a fi stabilite de către Comisie în scopul aplicării prezentei părți:1. „carne de pasăre” înseamnă părțile comestibile ale păsărilor de crescătorie având codul NC 0105 ;2. „carne proaspătă de pasăre” înseamnă carne de pasăre neîntărită în nici un moment prin procesul de răcire înainte de a fi păstrată permanent la o temperatură de cel puțin – 2 °C și de cel mult 4 °C; totuși, statele membre pot fixa cerințe de conservare diferite, pentru o perioadă scurtă, pentru tranșarea și depozitarea cărnii proaspete de pasăre în magazinele cu amănuntul sau în incinte adiacente punctelor de vânzare, unde tranșarea și depozitarea sunt efectuate exclusiv în vederea vânzării directe, la fața locului, către consumator;3. „carne de pasăre congelată” înseamnă carne de pasăre care trebuie să fie congelată cât mai curând posibil în cadrul procedurilor normale de sacrificare și care trebuie păstrată permanent la o temperatură de cel mult – 12 °C.4. „carne de pasăre congelată rapid” înseamnă carne de pasăre care trebuie păstrată permanent la o temperatură de cel mult – 18 °C, în limitele toleranțelor prevăzute de Directiva 89/108/CEE a Consiliului din 21 decembrie 1988 privind apropierea legislațiilor statelor membre referitoare la alimentele congelate rapid destinate consumului uman*.5. „preparat pe bază de carne proaspătă de pasăre” înseamnă preparat de carne pentru care s-a utilizat „carne proaspătă de pasăre” în sensul prezentului regulament.6. „produs pe bază de carne de pasăre” înseamnă produs pe bază de carne, astfel cum este definit la punctul 7.1 din anexa I la Regulamentul (CE) nr. 853/2004, pentru care s-a utilizat „carne de pasăre” în sensul prezentului regulament.* JO L 40, 11.2.1989, p. 51.”3) Partea III se modifică după cum urmează:a) la punctul 1, al doilea paragraf se elimină;b) la punctul 2, teza introductivă se înlocuiește cu următorul text:„Carnea de pasăre, ca și preparatele pe bază de carne de pasăre se comercializează în următoarele condiții:”[1] JO L 299, 16.11.2007, p. 1. Regulament modificat ultima dată prin Regulamentul (CE) nr. 248/2008 (JO L 76, 19.3.2008, p. 6).